elektronies b.nw. | elektroniese | [geen meervoud]
› elektroniese neus ◌ Ook e-neus ◌
1 elektroniese instrument wat basiese reuke van mekaar kan onderskei, en wat oor 'n patroonherkenningstelsel beskik wat dit in staat stel om van eenvoudige tot komplekse geure te ontleed.
2 (medies) apparaat wat die lug ontleed wat 'n pasiënt uitasem en op grond daarvan bepaalde siektes kan identifiseer: › Die elektroniese neus kan binne 'n minuut aan jou asem ruik of jy COVID-19 het. ◌ ENGELS: electronic nose | e-nose
› elektroniese afval ◌ Ook e-afval ◌ uitgediende, waardelose elektroniese toestelle en wat deur gebruikers weggegooi word: › Daar is verskeie afleweringspunte in Suid-Afrika waar jy van jou stukkende elektroniese toestelle ontslae kan raak. Dit is baie belangrik om seker te maak jy gooi dié toestelle nie net bloot in die asblik nie. Elektroniese afval bevat skadelike materiale soos onder meer lood, suur en kwik wat tot binne-in die grondwater kan lek as dit aan die elemente blootgestel word (Charlea Sieberhagen-Grey, Huisgenoot, 30 Januarie 2020).